聖靈

聖靈係傳統基督教所信嘅三位一體上帝中嘅一個位格，其他兩個位格分別係聖父(即係耶和華)同聖子(即係耶穌)。係《聖經》入面，所指嘅無形、強大、神聖嘅靈。

史 

聖靈嘅理解係最早同現今嘅基督宗教中係有分歧的。《聖經》從來無聲稱聖靈為三位一體天主中嘅一個位格。事實上，即使係最早嘅信經——《使徒信經》中，只係簡單咁宣認「我信聖靈」。直到4世紀，教會發展三位一體嘅神學教義時，聖靈係上帝嘅說法先出現。教父亞他那修堅稱聖靈同聖父係同質。另一位君士坦丁堡主教馬西頓紐斯，佢提出聖靈係被造者同聖靈嘅地位次於聖父同聖子嘅主張。結果，佢嘅主張隨即被視為反聖靈派。

既然第一次尼西亞公會議之後，三位一體嘅聖父同聖子嘅地位已經奠下。至於聖靈，《天主教歷史淺談【上二十三】》指出:「凱撒勒雅的主教巴西略用古希臘哲學家柏拉圖的思想作了一番神學思考，寫了一部《論天主神聖》的書，他在著作中指出聖神與聖父和聖子是同性同等的。」聖靈係三位一體上帝嘅討論，被提到第一次君士坦丁堡公會議上。結果，教會係修定《尼西亞信經》時，加上「我信聖靈，是主，是賜生命的，從父出來，與父、子同受敬拜，同受尊榮」。從此，聖靈係三位一體上帝嘅地位才被確認。

但係，《尼西亞信經》中用詞，東西部教會對聖靈係從父出來或從父和子出來嘅理解出現分歧，基督教稱之為和子句爭辯。呢個分歧最終變咗做基督教嘅第一次大分裂嘅因由之一。而今日嘅基督新教，一般接受西部教會所用文句——聖靈係「從父和子出來」。

相關文章 
 耶和華
 耶穌

基督教